Aug 06,2016
సెంట్రల్‌ బ్యాంక్‌ 95వ శాఖ ప్రారంభం
నవతెలంగాణ, వాణిజ్య విభాగం: తెలంగాణలో సెంట్రల్‌ బ్యాంక్‌ తన వ్యాప్తిని విస్తరిస్తోంది. తాజాగా బ్యాంక్‌ బాలానగర్‌లో కొత్త శాఖను ప్రారంభించింది. సెంట్రల్‌ బ్యాంకునకు ఇది తెలంగాణలో 95వ శాఖ. శుక్రవారం బాలానగర్‌లోని ఎంఎస్‌ఎంఈ అభివృద్ధి సంస్థ డైరెక్టర్‌ డి. చంద్రశేఖర్‌ సెంట్రల్‌ బ్యాంక్‌ బాలానగర్‌ శాఖను ఆయన ప్రారంభించారు. ఈ సందర్భంగా ఆయన మాట్లాడుతూ 'సూక్ష్మ, చిన్న మధ్య తరహా పరిశ్రమల'కు (ఎంఎస్‌ఎంఈ) వివిధ పథకాల ద్వారా బ్యాంకులు దన్నుగా నిలుస్తున్నాయని అన్నారు. ఇక్కడ ఏర్పాటు చేసిన బ్రాంచి ఏటీఎంను సెంట్రల్‌ బ్యాంక్‌ హైదరాబాద్‌ జోన్‌ ఫీల్డ్‌ జనరల్‌ మేనేజర్‌ ఈ.రత్న కుమార్‌ ప్రారంభించారు. అనంతరం కార్యక్రమంలో బ్యాంకు రీజినల్‌ మేనేజర్‌ బి.పి.సింగ్‌, రత్న కుమార్‌లు ప్రసంగించారు. ఈ కార్యక్రమానికి పలువురు పారిశ్రామికవేత్తలు, ఖాతాదారులు, ఉద్యోగులు పాల్గొన్నారు.
మీ స్నేహితులకు రికమెండ్ చెయ్యండి